
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 133 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «ΒΑΛΕΣΗΣ Α.Ε.» 

στις διατάξεις του ν. 3299/2004. 1 

Επιβολή προστίμου στην Κανέλη Κωνσταντίνα του 

Ιωάννη. 2 

Ανασυγκρότηση Επιτροπής για την οργάνωση και δι¬ 
εξαγωγή των γραπτών εξετάσεων για την επιλο¬ 
γή δασκάλων και νηπιαγωγών για μετεκπαίδευση 

στα Διδασκαλεία της χώρας. 3 

Αναπροσαρμογή ποσών και εισοδηματικών κριτηρί¬ 
ων χορήγησης Επιδόματος Κοινωνικής Αλληλεγ¬ 
γύης Συνταξιούχων (Ε.Κ.Α.Σ.) έτους 2007. 4 

Έγκριση υπερωριακής εργασίας υπαλλήλων του Τα¬ 
μείου Πρόνοιας Δικηγόρων Πειραιώς για το έτος 

2007. 5 

Έγκριση υπερωριακής εργασίας υπαλλήλων του Τα¬ 
μείου Πρόνοιας και Ασθένειας Εργαζομένων στα 

Λιμάνια για το έτος 2007. 6 

Έγκριση υπερωριακής εργασίας υπαλλήλων του Τα¬ 
μείου Επικουρικής Ασφάλισης Δημοσίων Υπαλλή¬ 
λων για το έτος 2007. 7 

Έγκριση Υπερωριακής εργασίας υπαλλήλων του Τα¬ 
μείου Συντάξεων Εφημεριδοπωλών και Υπαλλή¬ 
λων Πρακτορείων για το έτος 2007. 8 

Συγκρότηση επιτροπής ελέγχου καταστημάτων υγει¬ 
ονομικού ενδιαφέροντος (κέντρα διασκεδάσεως 

κ.λ.π., γηροκομείων, παιδικών σταθμών κ.λ.π.). 9 

Παράταση χρόνου διάρκειας Νομαρχιακής Επιχείρη¬ 
σης «Νομαρχιακό ΚΕΚ Αθηνών». 10 

Ανάθεση αρμοδιοτήτων της Συγκλήτου του Πανεπι¬ 
στημίου Αιγαίου στο Πρυτανικό Συμβούλιο. 11 


ΑΠΟΦΑΣΕΙΣ 


(1) 

Υπαγωγή επένδυσης της εταιρείας «ΒΑΛΕΣΗΣ Α.Ε.» 
στις διατάξεις του ν. 3299/2004 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 26447/ΥΠΕ/4/00425/Ε/ν. 3299/04/ 
22.12.2006 απόφαση του Υπουργού και του Υφυπουργού 


5 Φεβρουάριου 2007 
Οικονομίας & Οικονομικών, εγκρίνεται η υπαγωγή στις 
διατάξεις του ν. 3299/2004 της επιχείρησης «ΒΑΛΕΣΗΣ 
Α.Ε.» για την ενίσχυση επενδυτικού σχεδίου της, με το 
κίνητρο της επιχορήγησης, που αναφέρεται στην ίδρυση 
μονάδας παροχής υπηρεσιών εφοδιαστικής αλυσίδας, 
στη θέση Μποσινοστράτα Τριπόλεως, του Ν. Αρκαδίας 
συνολικού κόστους εξακοσίων ενενήντα επτά χιλιάδων 
οκτακόσιων πενήντα ενός ευρώ (697.851,00) €, με ποσο¬ 
στό επιχορήγησης (40%) δηλαδή ποσό επιχορήγησης 
διακοσίων εβδομήντα εννέα χιλιάδων εκατόν σαράντα 
ευρώ (279.140,00) € 

Με την επένδυση θα δημιουργηθούν νέες θέσεις απα¬ 
σχόλησης 5,3 ΕΜΕ. 

Με την προτεινόμενη επένδυση μετατρέπονται οι επτά 
υφιστάμενες εποχιακές θέσεις σε μόνιμες. 

Ημερομηνία γνωμοδότησης της Επιτροπής: 
23.11.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 


( 2 ) 

Επιβολή προστίμου στην Κανέλη Κωνσταντίνα 
του Ιωάννη. 

Ο ΠΡΟΪΣΤΑΜΕΝΟΣ ΤΗΣ ΧΗΜΙΚΗΣ ΥΠΗΡΕΣΙΑΣ 
ΠΑΤΡΩΝ 

Με την υπ’ αριθμ. 3/2006 καταλογιστικη πράξη του 
Προϊσταμένου της Χημικής Υπηρεσίας Πατρών, επιβάλ¬ 
λεται σε βάρος της ΚΑΝΕΛΗ ΚΩΝΣΤΑΝΤΙΑΣ του Ιωάννη, 
κατόχου του υπ’ αριθμ. Χ.667213/21.6.2004 Α.Δ.Τ. εκδοθέ- 
ντος από την Α.Τ. Καισαριανής και ήδη αγνώστου διαμο¬ 
νής, διοικητικό πρόστιμο (3.000) τριών χιλιάδων € πλέον 
τελών χαρτοσήμου και υπέρ ΟΓΑ εισφοράς ποσοστού 
2,4%, για παράβαση του άρθρου 18 παρ. 4 της ΑΥΟ 
3010878/1396/0029/11.6.2003 που εκδόθηκε κατ’ εξουσι¬ 
οδότηση του ν. 2969/2001 (αιθυλικής αλκοόλης- αλκοο- 
λούχων ποτών), και κηρύξαμε μετά τις απαντήσεις του 
Τ.Α. Καισαριανής και του Α. Τ. Κλειτορίας, την Κανέλη 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κωνσταντία ήδη αγνώστου διεύθυνσης και διαμονής, 
αστικώς υπεύθυνη για την καταβολή του ανωτέρω δι¬ 
οικητικού προστίμου και των λοιπών επιβαρύνσεων. 

Ο Προϊστάμενος 

ΔΗΜΗΤΡΙΟΣ ΒΛΑΧΟΣ 

-♦- 

Αριθμ. 7771 /Γ3 (3) 

Ανασυγκρότηση Επιτροπής για την οργάνωση και δι¬ 
εξαγωγή των γραπτών εξετάσεων για την επιλογή 
δασκάλων και νηπιαγωγών για μετεκπαίδευση στα 
Διδασκαλεία της χώρας. 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 9 του ν. 2327/1995 (ΦΕΚ 156/31.7.1995 τ.Α') 
«Εθνικό Συμβούλιο Παιδείας, ρύθμιση θεμάτων έρευνας 
και μετεκπαίδευσης εκπαιδευτικών Π.Ε. στα Διδασκα¬ 
λεία και άλλες διατάξεις» 

β. των παραγράφων 2 και 7 του άρθρου 18 του ν. 
3404/2005 (ΦΕΚ 260/17.10.2005 τ.Α') «Ρύθμιση θεμάτων 
του Πανεπιστημιακού και Τεχνολογικού Τομέα της ανώ¬ 
τατης Εκπαίδευσης και λοιπές διατάξεις». 

2. Την υπ’αριθμ. Γ3/345/9.11.1995 (ΦΕΚ 945/15.11.1995 
τ.Β') απόφαση του ΥΠ.Ε.Π.Θ. «Οργάνωση και διεξαγωγή 
των γραπτών εξετάσεων για την επιλογή δασκάλων 
και νηπιαγωγών για φοίτηση σε όλα τα Διδασκαλεία 
μετεκπαίδευσης δασκάλων και νηπιαγωγών»,όπως αυτή 
τροποποιήθηκε με την υπ’ αριθμ. Γ3/587/16.10.1997(ΦΕΚ 
966/29.10.1997 τ.Β') όμοια απόφαση. 

3. Τα υπ’αριθμ. 694/21.11.2005, 250/25.11.2005, 9779/ 
29.11.2005, 703/2.12.2005, 201/1.12.2005, 948/16.11.2005, 
1029/11.11.2005, 663/6.12.2005, 613/18.11.2005, 843/16.11.2005, 
2461/16.11.2005, 851/1.12.2005,1281/24.11.2005,1015/28.11.2005 
6152/χγ/2.12.2005, 538/18.11.2005, 409/11.11.2005, 3/22.11.2005 
έγγραφα - προτάσεις των Παιδαγωγικών Τμημάτων Δ.Ε. 
και Νηπιαγωγών των Πανεπιστημίων της χώρας. 

4. Την υπ’αριθμ. 9831/17.11.2005 πρόταση του Παιδα¬ 
γωγικού Ινστιτούτου. 

5. Την υπ’αριθμ. 5/23.11.2005 πράξη του Συμβουλίου Επι¬ 
λογής Σχολικών Συμβούλων Πρωτ/θμιας Εκπαίδευσης. 

6. Την υπ’αριθμ. 140184/Γ3/12.12.2005 υπουργική από¬ 
φαση. 

7. Το γεγονός ότι τα αναπληρωματικά μέλη που περι¬ 
λαμβάνονται στην υπ’αριθμ. 140184/Γ3/12.12.2005 υπουρ¬ 
γική απόφαση, Δανίκα Αθηνά και Μυλωνάς Δημήτριος 
δεν υπηρετούν πλέον στην Κεντρική Υπηρεσία του 
ΥΠ.Ε.Π.Θ. 

8. Τη υπ’αριθμ. 35235/ΣΤ5/16.4.2004 (ΦΕΚ 583/2004 τ. 
Β') απόφαση μεταβίβασης δικαιώματος υπογραφής «Με 
εντολή Υπουργού» στο Γενικό Γραμματέα, στους Ει¬ 
δικούς Γραμματείς και στους Προϊσταμένους Γενικών 
Διευθύνσεων, Διευθύνσεων και Τμημάτων της Κ.Υ. του 
ΥΠ.Ε.Π.Θ., αποφασίζουμε: 

Ανασυγκροτούμε την Επιτροπή για την οργάνωση και 
διεξαγωγή των γραπτών εξετάσεων επιλογής Εκπαιδευ¬ 
τικών Πρωτοβάθμιας Εκπαίδευσης για μετεκπαίδευση 
στα Διδασκαλεία της χώρας, με τα ακόλουθα μέλη για 
το υπόλοιπο της θητείας τους, ως εξής: 

1. Πολεμικό Νικήτα του Εμμανουήλ, (Α.Δ.Τ. Λ 389412/ 
ΑΤ Καρπάθου), Καθηγητή του Π.Τ.Ν. του Πανεπιστημίου 


Αιγαίου ως πρόεδρο, με αναπληρώτριά του την Κάίλα 
Μαρία, του Αθανασίου, (Α.Δ.Τ. ΑΒ 539930/ΑΤ Δάφνης) 
Καθηγήτρια του Π.Τ.Ν. του Πανεπιστημίου Αιγαίου. 

2. Τζουριάδου Μαρία του Ελευθερίου, (Α.Δ.Τ. Δ 068578/ 
ΑΤ Ιωαννίνων), Καθηγήτρια του Π.Τ.Ν. του Πανεπιστημίου 
Θεσσαλονίκης ως αντιπρόεδρο, με αναπληρωτή της τον 
Γερμανό Δημήτριο του Νικολάου, (Α.Δ.Τ. Ν 377313/Ζ' ΑΤ 
Θεσσαλονίκης), Καθηγητή του Π.Τ.Ν. του Πανεπιστημίου 
Θεσσαλονίκης. 

3. Τριλιανό Αθανάσιο, του Αντωνίου, (Α.Δ.Τ. Ν 055329/ΙΒ 
ΑΤ Αθηνών), Καθηγητή του Π.Τ.Δ.Ε. του Πανεπιστημίου 
Αθηνών ως μέλος, με αναπληρωτή του τον Κολιάδη 
Εμμανουήλ, του Αντωνίου, (Α.Δ.Τ. ΑΒ 302477/ΑΤ Αγ. Πα¬ 
ρασκευής) Καθηγητή του Π.Τ.Δ.Ε. του Πανεπιστημίου 
Αθηνών. 

4. Παπαδογιαννάκη Νικόλαο, του Ευαγγέλου (Α.Δ.Τ. 
X 962801/ΑΤ Ρεθύμνου) Καθηγητή του Π.Τ.Δ.Ε. του Πα¬ 
νεπιστημίου Κρήτης ως μέλος, με αναπληρωτή του 
τον Κανάκη Ιωάννη, του Νικολάου (Α.Δ.Τ. Σ957380/Α.Δ. 
Ρεθύμνου), Καθηγητή του Π.Τ.Δ.Ε. του Πανεπιστημίου 
Κρήτης. 

5. Μπερερή Πέτρο, του Μιχαήλ, (Α.Δ.Τ. =0964862/ΑΤ 
Κυψέλης) Σύμβουλο του Παιδαγωγικού Ινστιτούτου ως 
μέλος, με αναπληρώτρια του την Κουλουμπαρίτση Αλε¬ 
ξάνδρα, του Χαραλάμπους, ( Α.Δ.Τ. Ν 062738/ΑΤ Παγκρα¬ 
τίου), Σύμβουλο του Παιδαγωγικού Ινστιτούτου. 

6. Χριστοδούλου - Γκλιάου Νικολέττα, του Γεωργίου, 
( Α.Δ.Τ. ΑΒ 593317/ΑΤ Αγ. Στεφάνου), Μόνιμη Πάρεδρος 
του Παιδαγωγικού Ινστιτούτου ως μέλος, με αναπλη¬ 
ρωτή της τον Οικονόμου Γεώργιο, του Ιωάννη, (Α.Δ.Τ. 
Ρ655378/Ε’Π.Α. Αθηνών), Μόνιμο Πάρεδρο του Παιδαγω¬ 
γικού Ινστιτούτου. 

7. Γούπο Θεόδωρο, του Αθανασίου, (Α.Δ.Τ. Ρ 395861/Α.Τ. 
Ελασσόνας), Σχολικό Σύμβουλο της 28ης Περιφέρειας 
Π.Ε. Νομ. Β' Αθηνών ως μέλος, με αναπληρώτριά του 
την Μπότου Αναστασία, του Νικολάου, (Α.Δ.Τ. 028858/ΑΤ 
Ζωγράφου), Σχολική Σύμβουλο της 4ης Περιφέρειας Π.Ε. 
Νομ. Α' Αθηνών. 

8. Εξάρχου Ανδρονίκη, του Αθανασίου, (Α.Δ.Τ. X 578509/ 
ΑΤ Πεύκης), Σχολική Σύμβουλος της 21ης Περιφέρειας 
Σχολικών Συμβούλων Προσχολικής Αγωγής ως μέλος, με 
αναπληρώτριά της την Παύλου Γεωργία του Ιωάννη, (Α.Δ.Τ. 
Ν060630/ΙΑΤ Αθηνών), Σχολική Σύμβουλο της 1ης Περιφέ¬ 
ρειας Σχολικών Συμβούλων Προσχολικής Αγωγής. 

9. Κυριόπουλο Αθανάσιο, του Θεοδώρου, (Α.Δ.Τ. 
Σ296865/ΑΤ. Ιλίου) Προϊστάμενο της Δ/νσης Εφαρμογής 
Προγραμμάτων ΣΕΔΠ της Κ.Υ. του ΥΠ.Ε.Π.Θ. με αναπλη¬ 
ρωτή του το Χατζηδάκη Κωνσταντίνο του Εμμανουήλ, 
( Α.Δ.Τ. 098150/ΑΤ Κερατέας), Προϊστάμενο της Δ/νσης 
Πρωτοβάθμιας Εκπαίδευσης της Κ.Υ. του ΥΠ.Ε.Π.Θ. 

10. Μάγκα Σοφία, του Ηλία, (Α.Δ.Τ. ΑΒ 249802/ΑΤ. Ηρα¬ 
κλείου), Διοικητική Υπάλληλο της Δ/νσης Εφαρμογής 
Προγραμμάτων ΣΕΔΠ της Κ.Υ. του ΥΠ.Ε.Π.Θ., ως Γραμμα- 
τέα της Επιτροπής, με αναπληρωτή τον Ζέρβα Φίλιππο 
του Αντωνίου, ( Α.Δ.Τ. Σ 912916/ ΑΤ Ανδρου), διοικητικό 
υπάλληλο κλ. ΠΕ 1 της ΚΥ του ΥΠ.Ε.Π.Θ. 

Έργο της Επιτροπής είναι η διοργάνωση και η διε¬ 
ξαγωγή των γραπτών εξετάσεων για την επιλογή δα¬ 
σκάλων και νηπιαγωγών για μετεκπαίδευση στα Διδα¬ 
σκαλεία της χώρας. 

Η θητεία της Επιτροπής λήγει στις 31 Αυγούστου 
2007. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Ιανουάριου 2007 

Με εντολή Υπουργού 
Ο Γενικός Γραμματέας 
ΑΝΔΡΕΑΣ ΚΑΡΑΜΑΝΟΣ 

-♦- 

Αριθμ. Φ11321/30572/2190 (4) 

Αναπροσαρμογή ποσών και εισοδηματικών κριτηρίων 

χορήγησης Επιδόματος Κοινωνικής Αλληλεγγύης Συ¬ 
νταξιούχων (Ε.Κ.Α.Σ.) έτους 2007. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 33 του ν. 2768/ 
1999 (Α'273) 

2. Τις διατάξεις του άρθρου 24 του ν.2556/1997 (ΦΕΚ 
Α' 270). 

3. Τις διατάξεις της παρ. 2 του άρθρου 70 του 
ν.2676/1999 (ΦΕΚ ΑΊ) 

4. Τις διατάξεις του π.δ. 63/2005 (Α’ 98) “Κωδικοποίηση 
της νομοθεσίας για την κυβέρνηση και τα κυβερνητικά 
όργανα" 

5. Τις διατάξεις του π.δ 372/1995 (Α'201) και του π.δ. 
213/1992 (ΑΊ 02). 

6. Το π.δ. 33/15.2.2006 (ΦΕΚ 35 Α/15.2.2006) “Διορισμός 
μελών της Κυβέρνησης και Υφυπουργών" 

7. Το υπ’αριθμ. 121/10.3.2004 Προεδρικό Διάταγμα “Διορι¬ 
σμός Υπουργών και Υφυπουργών" (ΦΕΚ 84/10.3.2004). 

8. Το υπ’αριθμ. 30474/489/15.12.2006 έγγραφο της Δ/ 
νσης Αναλογιστικών Μελετών της ΓΓΚΑ “Αναπροσαρ¬ 
μογή ΕΚΑΣ για το έτος 2007’. 

9. Το γεγονός ότι από την εφαρμογή της απόφασης 
αυτής προκαλείται οικονομική επιβάρυνση των ασφα¬ 
λιστικών οργανισμών κύριας ασφάλισης αρμοδιότητας 
υπουργείου Απασχόλησης και Κοινωνικής Προστασίας 
και του ΝΑΤ ύψους 162 εκατομμυρίων ευρώ (100,8 εκατ. 
ευρώ για το ΙΚΑ-ΕΤΑΜ, 6,3 εκατ. Ευρώ για το ΝΑΤ, 48,7 
εκατ. Ευρώ για τον ΟΑΕΕ και 6,2 εκατ. ευρώ για τους 
λοιπούς Ασφαλιστικούς Οργανισμούς), η οποία θα καλυ¬ 
φθεί από τον Κρατικό Προϋπολογισμό, και συγκεκριμένα 
από τις πιστώσεις του ΚΑΕ 2737 των προϋπολογισμών 
του Υπουργείου Απασχόλησης και Κοινωνικής Προ¬ 
στασίας (ειδ. φ. 33-210) και του Υπουργείου Εμπορικής 
Ναυτιλίας (ειδ. φ. 41-110). 

10. Τις διατάξεις της παρ. 3 του άρθρου 22 του ν. 2362/ 
1995 (ΦΕΚ Α265), αποφασίζουμε: 

1. Τα ποσά που αναφέρονται στα εισοδηματικά κρι¬ 
τήρια της παρ. 3 του άρθρου 24 του ν.2556/1997, όπως 
ισχύουν σήμερα, αναπροσαρμόζονται για το έτος 2007 
ως ακολούθως: 

α. Το συνολικό καθαρό ετήσιο εισόδημα από συντάξεις 
(κύριες, επικουρικές και βοηθήματα), μισθούς, ημερομί¬ 
σθια και λοιπά επιδόματα που χορηγήθηκαν σε μισθωτό 
στο ποσό των επτά χιλιάδων τετρακοσίων πενήντα δύο 
ευρώ και τριάντα δύο λεπτών (7.452,32 Ευρώ). 

β. Το συνολικό ετήσιο ατομικό φορολογητέο εισό¬ 
δημα του συνταξιούχου στο ποσό των οχτώ χιλιάδων 
εξακοσίων ενενήντα τεσσάρων ευρώ και τριάντα οχτώ 
λεπτών (8.694,38 Ευρώ). 


γ. Το συνολικό ετήσιο οικογενειακό φορολογητέο 
εισόδημα να μην υπερβαίνει το ποσό των δεκατριών 
χιλιάδων πεντακοσίων είκοσι εννέα ευρώ και πενήντα 
τεσσάρων λεπτών (13.529,54 Ευρώ). 

Τα παραπάνω ποσά αφορούν εισοδήματα που δηλώ¬ 
θηκαν με τη δήλωση φορολογίας εισοδήματος οικονομι¬ 
κού έτους 2006 και αφορούν εισοδήματα έτους 2005. 

2. Τα ποσά εισοδήματος των περιπτώσεων α' και β' 
της παρ. 5 του άρθρου 24 του ν. 2556/1997 για τη χορή¬ 
γηση του ποσού Επιδόματος Κοινωνικής Αλληλεγγύης 
Συνταξιούχων (ΕΚΑΣ), αναπροσαρμόζονται ως ακολού¬ 
θως: 

α. Για συνολικά ποσά εισοδήματος από συντάξεις (κύ¬ 
ριες και επικουρικές), μισθούς, ημερομίσθια και λοιπά 
επιδόματα και μέχρι έξι χιλιάδες επτακόσια ογδόντα 
έξι ευρώ και ενενήντα τρία λεπτά (6.786,93 Ευρώ) κα¬ 
ταβάλλεται επίδομα εκατόν ενενήντα πέντε ευρώ και 
δεκαπέντε λεπτά (195,15 Ευρώ) κατά μήνα. 

β. Για συνολικά ποσά εισοδήματος από 6.786,94 Ευρώ 
μέχρι του ποσού των 7.452,32 ευρώ καταβάλλεται ποσό 
μηνιαίου επιδόματος (ΕΚΑΣ) σύμφωνα με τα παρακά¬ 
τω: 


ΠΟΣΟ ΕΙΣΟΔΗΜΑΤΟΣ 

ΠΟΣΟ ΕΚΑΣ 

Από 6.786,94 μέχρι 7.053,12 Ευρώ 

146,36 ευρώ 

Από 7.053,13 μέχρι 7.230,51 Ευρώ 

97,58 Ευρώ 

Από 7.230,52 μέχρι 7.452,32 Ευρώ 

48,79 Ευρώ 


Η απόφαση αυτή, η ισχύς της οποίας αρχίζει από 
1.1.2007, να δημοσιευθεί στην Εφημερίδα της Κυβερ¬ 
νήσεως. 

Αθήνα, 25 Ιανουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Σ. ΤΣΙΤΟΥΡΙΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΜ. ΚΕΦΑΛΟΓΙΑΝΝΗΣ 
-♦- 

Αριθμ. Φ.80425/301/81 (5) 

Έγκριση υπερωριακής εργασίας υπαλλήλων του Τα¬ 
μείου Πρόνοιας Δικηγόρων Πειραιώς για το έτος 
2007. 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α’), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α). 

3. Την ανάγκη υπερωριακής απασχόλησης του προ¬ 
σωπικού του Ταμείου προκειμένου να διεκπεραιωθούν 
οι εξής εργασίες: μηχανογράφηση του κλάδου Υγείας 
για τον καλύτερο έλεγχο των δαπανών της υγείας, τον 
έλεγχο των φαρμάκων, γιατρών και λοιπών φορέων, 
κλείσιμο έτους 2006 με ενιαίο λογιστικό σχέδιο, οργά¬ 
νωση του λογιστηρίου, μηχανογραφική επεξεργασία 
των ασφαλιστικών εισφορών, κλπ. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των τριάντα δύο 
χιλιάδων (32.000,00) € περίπου και θα βαρύνει την εγ¬ 
γεγραμμένη πίστωση στον προϋπολογισμό του Ταμείου 
έτους 2007, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας των υπαλλήλων του Ταμείου Πρόνοιας Δι¬ 
κηγόρων Πειραιώς, για το έτος 2007 και συγκεκριμένα: 
για οκτώ (8) υπαλλήλους τέσσερις χιλιάδες οκτακόσιες 
(4.800) ώρες για εργασία που θα παρέχεται από Δευ¬ 
τέρα μέχρι και Παρασκευή μετά το πέρας του ωραρίου 
και μέχρι τις 22:00. 

Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Διεύθυνσης του 
Ταμείου. 

Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβέρνησης και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ.80425/31594/6021 (6) 

Έγκριση υπερωριακής εργασίας υπαλλήλων του Ταμεί¬ 
ου Πρόνοιας και Ασθένειας Εργαζομένων στα Λιμά¬ 
νια για το έτος 2007. 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α’), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α). 

3. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν οι 
εξής εργασίες: δημιουργία και εκτύπωση του α’ μέρους 
του βιβλιαρίου ασθένειας των ασφαλισμένων, αναζή¬ 


τηση στα αρχεία της Ο.Λ.Π. ΑΈ. των αδικαιολογήτους 
απουσιαζόντων για την κατά των νόμο απόδοση της 
εργοδοτικής εισφοράς, καταγραφή ασφαλισμένων που 
λαμβάνουν το επίδομα ΕΚΑΣ από το ΙΚΑ, δημιουργία 
νέου βιβλίου οδηγιών με τα στοιχεία όλων των συμβε¬ 
βλημένων φορέων, διαρκής έλεγχος στις Ιδιωτικές Κλινι¬ 
κές, αποτίμηση της περιουσίας του κλάδου Επικουρικής 
Ασφάλισης και απόδοσης στο ΙΚΑ -ΕΤΑΜ, έλεγχος των 
προς απόδοση ασφαλιστικών εισφορών σε ΙΚΑ, ΤΣΑΥ 
και λοιπούς Ασφαλιστικούς Οργανισμούς, παρακολού¬ 
θηση των υπολοίπων στους κωδικούς του Κλαδικού 
Λογιστικού Σχεδίου, νέες συμβάσεις ιατρών και φορέ¬ 
ων, καταγραφή ασφαλισμένων που απαλλάσσονται από 
συμμετοχή στη δαπάνη αγοράς φαρμάκων, καταχώρηση 
αρχείου εφάπαξ σε μηχανογραφική μορφή αναδρομικά 
για την τελευταία ΙΟετία τουλάχιστον, έλεγχος και συμ¬ 
φωνία με την ετήσια καταχώρηση στο βιβλίο Εφάπαξ 
Βοηθημάτων που τηρείται από τον κλάδο με την νέα 
μηχανογραφική μορφή, δημιουργία μητρώου και κάρτας 
διαδοχικής ασφάλισης, κλπ. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 97.956,00 € 
περίπου και θα βαρύνει την εγγεγραμμένη πίστωση 
στον προϋπολογισμό του Ταμείου έτους 2007, αποφα¬ 
σίζουμε: 

Εγκρίνουμε την καθιέρωση με αμοιβή υπερωριακής 
εργασίας των υπαλλήλων του Ταμείου Πρόνοιας και 
Ασθένειας Εργαζομένων στα Λιμάνια, για το έτος 2007 
και συγκεκριμένα: για είκοσι πέντε (25) υπαλλήλους 
δεκαπέντε χιλιάδες (15.000) ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20:00. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι Προϊστάμενοι των οικείων Ορ¬ 
γανικών Τ μημάτων. 

Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβέρνησης και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ.80425/31402/5948 (7) 

Έγκριση υπερωριακής εργασίας υπαλλήλων του Ταμεί¬ 
ου Επικουρικής Ασφάλισης Δημοσίων Υπαλλήλων 
για το έτος 2007 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί- 

μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α’), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α). 

3. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 421.100,00 € 
περίπου και θα βαρύνει την εγγεγραμμένη πίστωση 
στον προϋπολογισμό του Ταμείου έτους 2007, αποφα¬ 
σίζουμε: 

Εγκρίνουμε την καθιέρωση με αμοιβή υπερωριακής 
εργασίας των υπαλλήλων του Ταμείου Επικουρικής 
Ασφάλισης Δημοσίων Υπαλλήλων, για το έτος 2007 
και συγκεκριμένα: 

1) Για την Κεντρική Υπηρεσία 

Για 50 υπαλλήλους 30.000 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. Οι εργασίες 
που πρέπει να διεκπεραιωθούν είναι οι εξής: εφαρμογή 
Κλαδικού Λογιστικού Σχεδίου, κλείσιμο Ισολογισμών πα¬ 
λαιών χρήσεων, επικαιροποίηση και αποστολή δελτίων 
διαδοχικής ασφάλισης, εκκαθάριση αιτήσεων αναγνώ¬ 
ρισης χρόνου προϋπηρεσίας, δημιουργία και διαχείριση 
αρχείων ασφαλισμένων και συνταξιούχων, δημιουργία 
ηλεκτρονικού ταχυδρομείου για επικοινωνία με τους 
εκκαθαριστές και το ΓΛΚ, αυτοματοποίηση της καταχώ- 
ρησης των δόσεων των δανείων για ενημέρωση αρχείου 
καθώς και πρόσθετες εργασίες λόγω ενοποίησης των 
Ταμείων, δημιουργία μητρώου ασφαλισμένων. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προκοπής Σοκολάκης προϊστά¬ 
μενος Διοικητικού. 

2) Για την Α’ Υπηρεσιακή Μονάδα 

Για 16 υπαλλήλους 9.600 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 19.30. Οι εργασίες 
που πρέπει να διεκπεραιωθούν είναι οι εξής: συλλογή, 
έλεγχος και ταξινόμηση στοιχείων για τη δημιουργία 
μητρώου ασφαλισμένων και για την αναλογιστική μελέ¬ 
τη, ταξινόμηση αρχείου Τμήματος Οικονομικού, συνερ¬ 
γασία με το Ελεγκτικό Συνέδριο για έλεγχο οικονομικών 
ετών, έκδοση εκκρεμών συνταξιοδοτικών αποφάσεων, 
συλλογή νέων λογαριασμών συνταξιούχων και κατα- 
χώρηση του κωδικού ΙΒΑΝ, τοποθέτηση σε φακέλους 
εκκαθαριστικών σημειωμάτων συνταξιούχων για φορο¬ 
λογική χρήση, επανέκδοση και διαχωρισμός βεβαιώσε¬ 
ων μερισμάτων για φορολογική χρήση, υπενθυμίσεις 
εκκρεμών υποθέσεων συνταξιούχων προς τρίτους και 
ενδιαφερομένους, έκδοση βεβαιώσεων εξόφλησης εξα¬ 
γοράς εκκρεμών υποθέσεων συνταξιοδότησης, αρχειο¬ 
θέτηση φακέλων συνταξιούχων, τακτοποίηση αρχείου, 
σχεδιασμός - εφαρμογή και έλεγχος προγράμματος 
έκδοσης συντάξεων. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προϊστάμενος της Διεύθυνσης 
Μάστρακας Κυριάκος. 

3) Γ ια την Β’ Υπηρεσιακή Μονάδα 

Για 4 υπαλλήλους 2.400 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. 


Οι εργασίες που πρέπει να διεκπεραιωθούν είναι οι 
εξής: κλείσιμο Ισολογισμού και συμφωνία λογαριασμών, 
απονομή βοηθημάτων σε συνταξιούχους, εργασίες δι¬ 
αδοχικής ασφάλισης, αναπροσαρμογή συντάξεων, 
συγκέντρωση στοιχείων για αναλογιστική μελέτη και 
συγκέντρωση στοιχείων ασφαλισμένων για σύνταξη 
μητρώου. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προϊστάμενος Μ. Χλαμπουτά- 
κης. 

4) Γ ια την Γ Υπηρεσιακή Μονάδα 

Για 3 υπαλλήλους 1.800 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. Οι εργασίες που 
πρέπει να διεκπεραιωθούν είναι οι εξής: εκκαθάριση 
και ενημέρωση αρχείων, συγκέντρωση στοιχείων για 
τα μητρώα ασφαλισμένων, συνταξιούχων και εργοδο¬ 
τών, δημιουργία καρτελών κρατήσεων σε ηλεκτρονική 
μορφή. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προϊστάμενος Διεύθυνσης Θ. Ικο- 
νιάδης. 

5) Γ ια την Δ’ Υπηρεσιακή Μονάδα 

Για 4 υπαλλήλους 2.400 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 19.30. Οι εργασίες που 
πρέπει να διεκπεραιωθούν είναι οι εξής: εκκαθάριση του 
αρχείου των ασφαλισμένων με τη συμπλήρωση των 
καταστάσεων που αφορούν τις κρατήσεις που έχουν 
καταβάλλει από το διορισμό τους μέχρι και σήμερα, 
έλεγχος δόσεων δανείων και ενημέρωση καρτελών των 
δανειοληπτών, συνταξιοδοτήσεις, αναγνωρίσεις προ¬ 
ϋπηρεσίας, χορήγηση δανείων, έλεγχος οικονομικών, 
εισαγωγή στοιχείων συνταξιούχων για πληρωμή των 
συντάξεων μέσω διατραπεζικού συστήματος, ενημέ¬ 
ρωση αρχείου ασφαλισμένων για τη δημιουργία ενι¬ 
αίου ασφαλιστικού μητρώου. Υπεύθυνος για την πα¬ 
ρακολούθηση και τον έλεγχο πραγματοποίησης της 
υπερωριακής απασχόλησης των υπαλλήλων ορίζεται ο 
Προϊστάμενος Διεύθυνσης Ανδρέας Αρβανιτάκης. 

6) Για την Ε’ Υπηρεσιακή Μονάδα 

Γ ια 11 υπαλλήλους 6.600 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. Οι εργασίες 
που πρέπει να διεκπεραιωθούν είναι οι εξής: ενημέρωση 
καρτελών δανείων, συλλογή και επεξεργασία στοιχείων 
ασφαλισμένων για την αναλογιστική μελέτη, εργασίες 
σχετικές με το μητρώο ασφαλισμένων, εργασίες σχε¬ 
τικές με τη λειτουργία του Ειδικού Λογαριασμού ΔΙΒΕ- 
ΕΤ. Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Διεύθυνσης Ανα¬ 
στασία Γ ερογιάννη. 

7) Για την ΣΤ’ Υπηρεσιακή Μονάδα 

Για 5 υπαλλήλους 3.000 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. 

Οι εργασίες που πρέπει να διεκπεραιωθούν είναι 
οι εξής: συλλογή και επεξεργασία στοιχείων για την 
αναλογιστική μελέτη, εργασίες σχετικές με το μητρώο 
ασφαλισμένων, απονομή μερισμάτων δικαιούχων, δά- 

νεια και εξαγορά προϋπηρεσίας, εκκαθάριση αρχείου, 
έλεγχος και παρακολούθηση εσόδων από Κρατικές 
Προμήθειες Δημοσίου. 

Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Διεύθυνσης Σπυρι- 
δούλα Φλώρου. 

8) Για την Ζ’ Υπηρεσιακή Μονάδα 

Για 22 υπαλλήλους 13.200 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 19.00. Οι εργασίες που 
πρέπει να διεκπεραιωθούν είναι οι εξής: ενημέρωση εσό¬ 
δων, ενημέρωση κρατήσεων δανείων, έλεγχος εκκρεμών 
συνταξιοδοτικών υποθέσεων για χορήγηση αύξησης, 
συγκέντρωση και αποστολή στοιχείων στο Ελεγκτικό 
Συνέδριο για κατασταλτικό έλεγχο παρελθόντων ετών, 
ενημέρωση ΚΑΣ, καταχώρηση στοιχείων αναλογιστικής 
μελέτης, ενημέρωση 

Μητρώου Ασφαλισμένων, συλλογή απογραφικών δελ¬ 
τίων ασφαλισμένων για τη δημιουργία ενιαίου μητρώου 
ασφαλισμένων. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προϊστάμενος Διεύθυνσης Πανα¬ 
γιώτης Παπαδογιαννάκης. 

9) Για την Η’ Υπηρεσιακή Μονάδα 

Για 7 υπαλλήλους 4.200 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. 

Οι εργασίες που πρέπει να διεκπεραιωθούν είναι οι 
εξής: εκκρεμότητες παλαιών δανείων, εφαρμογή κλα¬ 
δικού λογιστικού σχεδίου, συλλογή και επεξεργασία 
στοιχείων για την αναλογιστική μελέτη, εργασίες σχε¬ 
τικές με το μητρώο ασφαλισμένων, καταχωρήσεις κρα¬ 
τήσεων, εκκρεμότητες αναγνωρίσεων προϋπηρεσιών 
και αρχειοθετήσεων. 

Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Διεύθυνσης Τρια¬ 
νταφυλλιά Κοφινά. 

10) Για την Θ’ Υπηρεσιακή Μονάδα 

Για 8 υπαλλήλους 4.800 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 19.00. Οι εργασίες 
που πρέπει να διεκπεραιωθούν είναι οι εξής: αρχειο¬ 
θέτηση βεβαιώσεων κρατήσεων υπέρ του Ταμείου για 
8.100 ασφαλισμένους, συγκέντρωση στοιχείων από 160 
περιφερειακές υπηρεσίες του ΥΠΕΧΩΔΕ και ΓΓΔΕ για 
τη διαρκή ενημέρωση του μητρώου ασφαλισμένων, σύ¬ 
νταξη δελτίων με τα στοιχεία και τους λογαριασμούς 
τραπέζης συνταξιούχων για την καταβολή των βοηθη¬ 
μάτων τους μέσω του συστήματος ΔΙΑΣ, ενημέρωση 
καρτελών δανειοληπτών. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Προϊστάμενος Διεύθυνσης Χρή- 
στος Πόντος. 

11) Γ ια την Γ Υπηρεσιακή Μονάδα 

Για 7 υπαλλήλους 4.200 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 19.00. Οι εργασίες που 
πρέπει να διεκπεραιωθούν είναι οι εξής: συλλογή στοι¬ 
χείων για τη σύνταξη αναλογιστικής μελέτης, ενημέρωση 


στοιχείων στον Η/Υ αρχείου Μητρώου Ασφαλισμένων, 
χειρόγραφη ενημέρωση 1.300 καρτελών μερισματούχων, 
αρχειοθέτηση καταστάσεων αποδοχών ασφαλισμένων. 
Υπεύθυνη για την παρακολούθηση και τον έλεγχο πραγ¬ 
ματοποίησης της υπερωριακής απασχόλησης των υπαλ¬ 
λήλων ορίζεται η Κ. Νικολοπούλου. 

12) Για την ΙΑ’ Υπηρεσιακή Μονάδα 

Για 9 υπαλλήλους 5.400 ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τις 20.00. Οι εργασίες που 
πρέπει να διεκπεραιωθούν είναι οι εξής: προετοιμασία 
λειτουργίας Ειδικού Λογαριασμού Τελωνειακών Υπαλλή¬ 
λων, χορήγηση αναδρομικών λόγω αύξησης ποσοστού 
πρόσθετης επικουρικής σύνταξης από ΔΕΤΕ, συλλογή 
στοιχείων και επεξεργασία για εκπόνηση νέας αναλογι- 
στικής μελέτης, εκκρεμότητες λογιστικής τακτοποίησης 
προηγουμένων ετών, κάλυψη εξωτερικών εργασιών σε 
καθημερινή βάση λόγω έλλειψης επιμελητή. 

Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Οικονομικού - Διοι¬ 
κητικού Τραφαλή Σταυρούλα. 

Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβέρνησης και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ.80425/172/48 (8) 

Έγκριση Υπερωριακής εργασίας υπαλλήλων του Τα¬ 
μείου Συντάξεων Εφημεριδοπωλών και Υπαλλήλων 
Πρακτορείων για το έτος 2007. 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α’), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α’). 

3. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν οι 
εξής εργασίες: κλείσιμο ισολογισμού 2006, αναβάθμιση 
όλων των μηχανογραφικών εφαρμογών, έκδοση δελτίων 
διαδοχικής ασφάλισης σε εφαρμογή του ν. 3232/2004, 
δημιουργία και αποστολή βεβαιώσεων εφορίας των 
ασφαλισμένων και συμβεβλημένων του Ταμείου έτους 
2006, θεώρηση βιβλιαρίων των ασφαλισμένων, τακτο¬ 
ποίηση του αρχείου, κλπ. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 44.200,00 € 
περίπου και θα βαρύνει την εγγεγραμμένη πίστωση 
στον προϋπολογισμό του Ταμείου έτους 2007, αποφα¬ 
σίζουμε: 

Εγκρίνουμε την καθιέρωση με αμοιβή υπερωριακής 
εργασίας των υπαλλήλων του Ταμείου Συντάξεων Εφη¬ 
μεριδοπωλών και Υπαλλήλων Πρακτορείων, για το έτος 
2007 και συγκεκριμένα: για δώδεκα (12) υπαλλήλους 
επτά χιλιάδες διακόσιες (7.200) ώρες για εργασία που 
θα παρέχεται από Δευτέρα μέχρι και Παρασκευή μετά 
το πέρας του ωραρίου και μέχρι τις 21.00. 

Υπεύθυνη για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται η Προϊσταμένη Διεύθυνσης του 
Ταμείου Ισμήνη Πασσά και σε περίπτωση απουσίας της 
η αναπληρώτριά της Μαρία Σαραφίδου. 

Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβέρνησης και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. οικ. 1008 (9) 

Συγκρότηση επιτροπής ελέγχου καταστημάτων υγειο¬ 
νομικού ενδιαφέροντος (κέντρα διασκεδάσεως κ.λ.π., 
γηροκομείων, παιδικών σταθμών κ.λ.π.) 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του π.δ. 30/1996 (ΦΕΚ 21/Α'/1996) «Κώδι¬ 
κας Νομαρχιακής Αυτοδιοίκησης» όπως τροποποιήθηκε 
και ισχύει. 

2. Τον ισχύοντα Οργανισμό εσωτερικής οργάνωσης 
και λειτουργίας των Υπηρεσιών της Νομαρχίας Αθηνών 
(ΦΕΚ724/Β'/6.6.2003) όπως τροποποιήθηκε και συμπλη¬ 
ρώθηκε (ΦΕΚ 680/Β720.5.2005). 

3. Τον ν. 2345/1995 (ΦΕΚ213/Α71995) «Οργανωμένες 
υπηρεσίες προστασίας από φορείς κοινωνικής πρόνοιας 
και άλλες διατάξεις». 

4. Τον ν. 2520/1940 (ΦΕΚ273/Α'/1940) «Περί υγειονομι¬ 
κών διατάξεων», όπως τροποποιήθηκε και ισχύει. 

5. Την υπ’αριθμ. Α1 β/8577/1983 (ΦΕΚ256/Β'/1983) απόφα¬ 
ση «Υγειονομικός έλεγχος-όροι ίδρυσης καταστημάτων, 
επιχειρήσεων, εργαστηρίων». 

6. Το ν. 3469/2006 (ΦΕΚ 131/Α728.6.2006) «Εθνικό Τυ¬ 
πογραφείο, Εφημερίς της Κυβερνήσεως και λοιπές δι¬ 
ατάξεις». 

7. Το γεγονός ότι από την παρούσα απόφαση δεν 
προκαλείται δαπάνη, αποφασίζουμε: 

Συγκροτούμε επιτροπή ελέγχου καταστημάτων υγει¬ 
ονομικού ενδιαφέροντος (κέντρα διασκέδασης κ,λ.π., 


γηροκομείων, παιδικών σταθμών κ.λ.π.) αποτελούμενη 
από τους: 

1. Ιατροί-Δ/νση Δημόσιας Υγείας: Μπακαλούμα Κων¬ 
σταντίνο ως πρόεδρο με αναπληρωτή τον Καλλίνικο 
Νικόλαο. 

2. Επόπτες Υγείας - Δ/νσης Δημόσιας Υγείας: Παπα- 
δόπουλο Παναγιώτη με αναπληρωτή τον Χρυσικόπουλο 
Ιωάννη. 

3. Δ/νση Κοινωνικής Πρόνοιας: Μαραγκάκη Αριάδνη 
με αναπληρώτρια την Δογατζή Πηνελόπη. 

4. Δ/νση Ανάπτυξης: Πορτάλιου Ειρήνη με αναπληρωτή 
τον Θεόδωρο Ηλία. 

5. Δ/νση Κτηνιατρικής: Πρωτογεράκη Γεώργιο με ανα- 
πληρώτρια την .Καπετανοπούλου Χρυσάνθη. 

6. Δ/νση Αγροτικής Ανάπτυξης: Τίτη Γεώργιο με ανα¬ 
πληρωτή τον Αγγελικούση Στέφανο. 

7. Δ/νση Πολεοδομίας: Αμπλιανίτου με αναπληρωτή 
τον Χατζητόλιο Ιωάννη. 

8. Δ/νση Εμπορίου & Τουρισμού: Διαμάντη Γ εώργιο με 
αναπληρωτή τον Κίλια Σωκράτη. 

9. Δ/νση Προστασίας Περιβάλλοντος: Παπαμικρούλη 
Αθανασία με αναπληρώτρια την Ξηντάρη Μαρία. 

Η ισχύς της παρούσας απόφασης αρχίζει από την 
δημοσίευσή της στο Φύλλο Εφημερίδας της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. 1131 (10) 

Παράταση χρόνου διάρκειας Νομαρχιακής Επιχείρη¬ 
σης «Νομαρχιακό ΚΕΚ Αθηνών». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΑΘΗΝΩΝ 
(Συνεδρίαση 4723.1.2007 Θέμα 4°) 

Αφού έλαβε υπόψη: 

1. Το άρθρο 76 του κώδικα Νομαρχιακής Αυτοδιοίκη¬ 
σης (π.δ. 30/1996 Φ.Ε.Κ Α’21/2.2.1996). 

2. Το π.δ. 331/11.9.1996 και λειτουργία αναφορικά με 
τη σύσταση και λειτουργία αμιγών Νομαρχιακών και 
Διανομαρχιακών επιχειρήσεων από τις Νομαρχιακές 
Αυτοδιοικήσεις και Νομαρχιακά Διαμερίσματα. 

3. Την υπ’αριθμ. 7/21.1.1997 απόφαση του Νομαρχια¬ 
κού Συμβουλίου Αθηνών δια την «Ιδρυση αμιγούς Νο¬ 
μαρχιακής Επιχείρησης (Νομαρχιακό ΚΕΚ Αθηνών) - 
ΦΕΚ174Β/1997. 

4. Την υπ’αριθμ. 72/6.9.2001 απόφαση του Νομαρχια¬ 
κού Συμβουλίου Αθηνών που παρέτεινε τη διάρκεια της 
αμιγούς Νομαρχιακής Επιχείρησης «ΚΕΚ ΝΟΜΑΡΧΙΑΣ 
ΑΘΗΝΩΝ» για πέντε (5) έτη, δηλαδή μέχρι τις 12.3.2007 
-ΦΕΚ 168Β/2002. 

5. Την πρόταση του Δ.Σ του ΚΕΚ Νομαρχίας Αθηνών, 
αποφασίζει ομόφωνα 

Την παράταση της διάρκειας λειτουργίας της Νο¬ 
μαρχιακής Επιχείρησης «Νομαρχιακό, ΚΕΚ Αθηνών» για 

πέντε (5) έτη δηλαδή μέχρι 12.3.2012 με τροποποίηση 
του άρθρου 7 της υπ’ αριθμ. 7/21.1.1997 απόφασης του 
Νομαρχιακού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2007 

Ο Πρόεδρος του Ν.Σ. 

ΓΡΗΓΟΡΙΟΣ ΦΕΛΩΝΗΣ 
-♦- 

Αριθμ. Πράξης 639 (11) 

Ανάθεση αρμοδιοτήτων της Συγκλήτου του Πανεπι¬ 
στημίου Αιγαίου στο Πρυτανικό Συμβούλιο. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

• τις διατάξεις του άρθρου 2, παραγρ.2, έδ.β' XIX του 
ν.2083/1992 (ΦΕΚ159, τ.Α’) 

• τις διατάξεις του άρθρου 2 παραγρ.2 εδ.β’, περ VII 
και VIII του ν.2083/1992, (ΦΕΚ 159, τ.Α’) 

• την απόφαση της Συγκλήτου του Πανεπιστημίου 
Αιγαίου, αριθμ. συνεδρίασης 01/26.10.2006 σχετική με 
το άνω θέμα, 

• τις διατάξεις του άρθρου 90 για την Κυβέρνηση και 
τα Κυβερνητικά Οργανα που κυρώθηκε με το άρθρο 1 
του π.δ. 63/2005 (ΦΕΚ 98, τ. Α’), 


• το γεγονός ότι από την εφαρμογή της Πράξης αυτής 
δεν προκαλείται δαπάνη σε βάρος του προϋπολογισμού 
του Πανεπιστημίου Αιγαίου, αποφασίζουμε:: 

1. αναθέτουμε στο Πρυτανικό Συμβούλιο του Πανεπι¬ 
στημίου Αιγαίου την αρμοδιότητα της Συγκλήτου που 
ορίζεται στο άρθρο 2 παρ’.2 εδ.β’ περ VII του ν.2083/1992 
και αφορά κατάρτιση και αναμόρφωση του ετήσιου 
τακτικού προϋπολογισμού του Πανεπιστημίου και του 
προγράμματος Δημοσίων επενδύσεων και την έγκριση 
του ετήσιου απολογισμού τους. Στα πλαίσια της αρμο¬ 
διότητας αυτής το Πρυτανικό Συμβούλιο επιλαμβάνεται 
όλων των θεμάτων που προκύπτουν από την υλοποίηση 
του τακτικού προϋπολογισμού και του προγράμματος 
δημοσίων επενδύσεων, όπως την συγκρότηση των αρ¬ 
μοδίων για κάθε είδους προμήθειας ή έργου επιτρο¬ 
πών, των επιτροπών παραλαβής και τις εγκρίσεις των 
σχετικών δαπανών. 

2. Θέματα της προηγούμενης παραγράφου μπορούν 
να παραπέμπονται στην Σύγκλητο κατά την κρίση του 
Πρυτανικού Συμβουλίου. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 12 Ιανουάριου 2007 

Ο Πρύτανης 
ΑΝΔΡΕΑΣ I. ΤΡΟΥΜΠΗΣ 

